﻿ Hófehérke meséje tényleg nemi erőszakra bátorít – legalábbis a haladók szerint – Világ Figyelő
Világ Figyelő 2018-11-20 Nagyvilág, Szókimondó
Hófehérke meséje tényleg nemi erőszakra bátorít – legalábbis a haladók szerint
Egyre több gyerekkorunkat meghatározó mesét tiltanának be vagy alakítanának át nevetségesen sokszínűvé a liberális jogvédők. Mivel a hollywoodi színésznők között pedig egyre nagyobb divat politizálni (ami egyenlő a kiabálással a Trump-ellenes tüntetéseken), most már egyre többen vállalnak szerepet a klasszikus mesék lejáratásában is.
Keira Knightley például megtiltotta hároméves kislányának, hogy megnézze A kis hableány vagy a Hamupipőke című Disney-meséket. Szerinte elfogadhatatlan, hogy Hamupipőkét egy „gazdag pasi menti meg”, mert az ilyen végletesen alárendelődő mesehősök veszélyesek a kislányok személyiségének fejlődésére.
A kis hableány meséjét szintén károsnak tartja, hiszen Ariel „egy férfi miatt adta fel a csodaszép hangját”. Az egyébként elavult nevelési módszerhez Kristen Bell színésznő is csatlakozott, aki Hófehérke meséjét érzi károsnak. Szerinte ugyanis nem jó, hogy Hófehérke elfogadja az almát a boszorkánytól, mert ezzel rossz példát mutat a gyerekeknek. Ráadásul nemi erőszakot is vélt felfedezni abban a jelenetben, amikor a királyfi megcsókolja Hófehérkét a mese végén:
ugyanis itt nem történt beleegyezés, mert Hófehérke nem volt eszméleténél.
Igaz, hogy generációk nőttek fel Hófehérke meséjén – megtanulva, hogy idegenekkel nem szabad szóba állni –, de az lassan tiltólistára kerül a happy endje miatt. Bár a mesék célja pont az lenne, hogy a gyerekek könnyen és játszva tanuljanak az életről, lassan elérünk abba a korba, amikor nem lesz semmilyen tanulsága egy történetnek, mert az sértené valaki kultúráját.
https://vilagfigyelo.com/hofeherke-meseje-tenyleg-nemi-eroszakra-batorit-legalabbis-a-haladok-szerint/
Posted in Nagyvilág, Szókimondó and tagged Amerika, Donald Trump, Nagyvilág, nemi-erőszak, politika, tüntetés. Bookmark the permalink.